《水调歌头·岸柳飘疏翠》
金朝·王寂

岸柳飘疏翠，篱菊减幽香。蝶愁蜂懒无赖，冷落过重阳。应为百花开尽，天公著意留与，尤物殿秋光。霁月炯疏影，晨露浥红妆。
奈无情，风共雨，送新霜。嫁晚还惊衰早，容易度年芳。秖恐韶颜难驻，拟倩丹青写照，谁唤剑南昌。我亦伤流落，老泪不成行。

作者简介：王寂（1128～1194）金代文学家。字元老，号拙轩，蓟州玉田（今河北玉田）人。德三年进士，历仕太原祁县令、真定少尹兼河北西路兵马副都总管。大定二十六年，因救灾之事蒙冤，被贬蔡州防御使，后以中都路转运使致仕。卒谥文肃。工诗文，诗境清刻镵露，古文博大疏畅，著有《拙轩集》。